Markaziy bank asosiy stavkani pasaytirib, 14 foiz etib belgiladi

Markaziy bank boshqaruvi asosiy stavkani 1 foizga pasaytirib 14 foiz etib belgiladi. Bu haqda 10-sentabr kuni Markaziy bank boshqaruvi yig‘ilishi yakunlariga bag‘ishlangan matbuot anjumanida ma’lum qilindi.

Telegram’dagi “Bakiroo” kanali yurituvchisi Otabek Bakirovning yozishicha, bundan 2-3 yil avval, islohotlarning boshida 28.06.2017 — 24.09.2018-yil davrida qayta moliyalash stavkasi 14 foiz edi.
Maqbul foizlar siyosati doirasida, agar bu siyosat bekor qilinmasa, milliy valyutadagi kredit va depozitlar bo‘yicha foizlar koridorini ham ham 1 foiz bandiga pasayishini kutish mumkin.
Eslatib o‘tamiz, Markaziy bank boshqaruvining 14-apreldagi qarori bilan asosiy stavka 1 foiz bandga pasaytirilib, yillik 15 foiz darajasida belgilangan edi. Iyun oyida esa Markaziy banki asosiy stavkani pasaytirishi haqida xabarlar tarqaldi, biroq 11-iyun kuni asosiy stavka bo‘yicha qaror qabul qilingan va u 15 foiz miqdorida o‘zgarishsiz qoldirilgandi.